L'ODS 2 en el context de l'Agenda 2030 a les Nacions Unides
Nacions Unides considera que el sector agroalimentari i pesquer ofereixen solucions clau per al desenvolupament i són vitals per a l'eliminació de la fam i de la pobresa.
Gestionades de forma adequada, l'agricultura, la silvicultura i l'aqüicultura poden subministrar menjar nutritiu a tot el planeta, com també generar ingressos decents, donar suport al desenvolupament centrat en les persones del camp i del mar i protegir el medi ambient.
Les fites que es proposa Nacions Unides per assolir l'ODS 2 són:
Per a 2030, posar fi a la fam i assegurar l'accés de totes les persones, en particular de les persones pobres i en situacions vulnerables, inclosos els lactants, a una alimentació sana, nutritiva i suficient durant tot l'any.
Per a 2030, posar fi a totes les formes de malnutrició, fins i tot aconseguint, a tot tardar el 2025, les fites convingudes internacionalment sobre el retard del creixement i l'emaciació dels menors de 5 anys, i abordar les necessitats de nutrició de les adolescents, dones embarassades i lactants, així com les persones grans.
Per a 2030, duplicar la productivitat agrícola i els ingressos dels productors/es d'aliments de petita escala, en particular les dones, els pobles indígenes, agricultors/es familiars, pastors/es i pescadors/es, a través, entre d'altres, d'un accés segur i equitatiu a les terres, a altres recursos de producció i inputs, coneixements, serveis financers, mercats i oportunitats per a la generació de valor afegit i treball no agrícola.
Per a 2030, assegurar la sostenibilitat dels sistemes de producció d'aliments i aplicar pràctiques agrícoles resilients que augmentin la productivitat i la producció, contribueixin al manteniment dels ecosistemes, enforteixin la capacitat d'adaptació al canvi climàtic, fenòmens meteorològics extrems, sequeres, inundacions i altres desastres, i millorin progressivament la qualitat del sòl i la terra.
Per a 2020, mantenir la diversitat genètica de les llavors, cultius i animals de granja i domesticats així com les espècies silvestres connexes, a través, entre d'altres, d'una bona gestió i diversificació dels bancs de llavors i plantes a escala nacional, regional i internacional, i promoure l'accés als beneficis que es derivin de la utilització dels recursos genètics i coneixements tradicionals, així com llur distribució justa i equitativa, com s'ha convingut internacionalment.
Assoliment de l'ODS2 a Catalunya
En concret, el Pla recull 38 objectius específics per assolir a Catalunya les fites proposades pel que fa a l'ODS 2.
La UE està compromesa amb aquest objectiu i, per això, diversos fons i programes de finançament donen suport a activitats que fomentin una agricultura, una pesca i una alimentació sostenibles com també un gestió mediambiental més responsable.
Fons Europeu Agrícola de Garantia Agrària (FEAGA)
El FEAGA és l'instrument de finançament per implementar la Política Agrícola Comuna (PAC).
El seu objectiu és garantir una producció alimentària viable amb una gestió sostenible dels recursos naturals i el canvi climàtic per aconseguir un desenvolupament territorial equilibrat.
Per mitjà d'aquest fons, la UE reforça la competitivitat i la sostenibilitat de l'agricultura a la Unió mitjançant:
El Departament d'Agricultura, Ramaderia, Pesca i Alimentació (DARP) gestiona els recursos del FEAGA adreçats al sector agroalimentari de Catalunya.
Així mateix, un altre exemple d'actuacions finançades pel FEAGA són les convocatòries anuals per a promoure el subministrament de fruita i hortalisses en fresc i de llet UHT a l'alumnat de centres escolars educatius durant el curs escolar.
L'objectiu és instaurar entre el jovent hàbits alimentaris més saludables.
De conformitat amb els objectius generals de la Política Agrícola Comuna (PAC), el FEADER ha de contribuir a:
El Programa de desenvolupament rural (PDR) de Catalunya 2014-2020, gestionat pel DARP i cofinançat pel FEADER, és un dels principals instruments de què disposa la Generalitat de Catalunya per tal de promoure una política estructural dirigida al món rural, donant especial atenció als sectors agraris i forestals.
El PDR de Catalunya 2014-2020 s'assenta en la consecució dels següents grans reptes:
En el marc del PDR de Catalunya 2014-2020, el Govern ha aprovat destinar 7,6 milions d'euros a la convocatòria de l'any 2020 d'ajuts per a l'aplicació del desenvolupament local participatiu Leader.
Fons Europeu Marítim i de la Pesca (FEMP)
El FEMP finança projectes amb l'objectiu de fomentar una pesca i una aqüicultura competitives, mediambientalment sostenibles, econòmicament viables, i socialment responsables.
La Generalitat de Catalunya, per mitjà del Departament d'Agricultura, Ramaderia, Pesca i Alimentació (DARP), aplica a Catalunya els recursos provinents del Fons Europeu Marítim i de Pesca (FEMP) amb l'objectiu de promoure una política estructural dirigida al món pesquer, aqüícola i de comercialització i transformació de productes de la pesca i l'aqüicultura a casa nostra.
Així mateix, destaquem altres dos exemples d'actuacions finançades pel FEMP i gestionades bé per la mateixa Comissió Europea, bé per l'Administració general de l'estat espanyol:
L'objectiu d'Horizon 2020 és garantir l'avanç en la ciència, eliminar les barreres a la innovació i facilitar, tant al sector privat com al públic, el treball conjunt per a la innovació.
Horizon 2020 finança diverses actuacions relacionades amb l'ODS2, que estan recollides abastament en el pla de treball per l'any 2020 del repte Seguretat alimentària, agricultura i silvicultura sostenibles, recerca marina, marítima i d'aigües interiors i bioeconomia.
Tot seguit destaquem algunes convocatòries de subvenció, de licitació o de premi, en el marc del programa Horizon 2020, que financen actuacions relacionades amb l'ODS 2:
El programa LIFE cofinança projectes en l'àmbit del medi ambient i l'acció pel clima, en particular pel que fa a l'aire, els productes químics, l'economia verda i circular, els accidents industrials, la gestió marina i costanera, el soroll, el sòl, el malbaratament, l'aigua i el medi ambient urbà.
En aquest context, el programa LIFE preveu ajuts per a projectes per a desenvolupar, provar i demostrar diferents perspectives polítiques i de gestió, com el cas de la Licitació per l'avaluació de contaminants en fertilitzants.
L'objectiu és dur a terme una avaluació de riscos de la matèria contaminant present en fertilitzants i realitzar una anàlisi de l'impacte socioeconòmic que representaria el fet d'establir un valor límit específic, utilitzant l'enfocament REACH.
INTERREG V - Cooperació Territorial Europea
L'Agència de Residus de Catalunya (ARC) conjuntament amb altres set autoritats locals i regionals de diferents països d'Europa han posat en marxa el projecte ECOWASTE4FOOD, finançat pel programa de cooperació interregional Interreg Europe, que pretén millorar les polítiques econòmiques regionals d'utilització eficient dels recursos adreçades a la prevenció del malbaratament alimentari.